ЗАПИСНИК
Од прва  вонредна седница на Советот на општина Чешиново-Облешево, одржана на ден 19.03.2025  година, во 15.00 часот во просториите на општината – Сала на Совет.

Присутни: Орце Митров, Саше Донев, Филип Јосев,  Боби Ѓоргиев, Франческо Наков, Слаџана Ангелова, Славе Донев, Сане Стојанов и Иван Андонов.
 Отсутни:  Анита Колева и Стојан Ангелов

Присутни и: Градоначалникот на општина Чешиново-Облешево г-н Далибор Ангелов, Драгица Горгиевска – Раководител на одделение за нормативно-правни работи, Ивана Минова Богданова – Советник за финансиски работи и Марија Коцева – Соработник во општината.
Записникот го води Стефанија Димитриев – Соработник за обуки и персонална евиденција. 

[bookmark: _Hlk191642412][bookmark: _Hlk190163346]	Седницата се свикува со единствена Точка на Дневен ред Одлука за финансиска помош на семејствата на жртвите од пожарот во дискотеката „Пулс“ во Кочани, жители на општина Чешиново-Облешево.

Орце Митров: Седницата се свикува со единствена Точка на Дневен ред да им се помогне на семејствата на децата кои настрадаа во почарот во неделата на 16.03.2025 година.
Да им оддадеме почит со едноминутно молчење.
Слава им, Бог да ги прости.
Да се договореме со Градоначалникот како да им помогнеме на семјествата кои директно се повредени односно имат во семејството починато лице.
Градоначалник: Околу делот на организацијата , јас од неделата од пет часот немам спиено . За утрешниот погреб ние како општина заедно тимски го дадовме максимот. Не можам да претпоставам што ќе се случи, се до сега е направено и од Црвен крст , ќе има волонтери , води, сокови, болничко возило ( екипи ) побаравме од Штип и пожарна од Штип. Денес кај мене беше и началничката ќе има воспоставен режим на сообраќај, само не знам каде ќе биде исклучувањето дали кај патото кај Чешиново. Црковниот одбор е во десетт часот во општината тогаш ќе стигнат ковчезите и ќе бидат до потпорниот зид поставени , влезот и излезот  на гробните места се исчистени , од училиштето се однесени клупи за ковчезите, трепезаријата е исчистена од страна на комуналното и вработени од општината, сувиот отпад е товарен. Со Брегалничка епархија се координиравме, цвеќиња се обезбедени и останува уште полицијата како ќе е вклучувањето и исклучувањето на патот. Имаме две лица да не се инсиситира да се отвараат ковчезите тие лица се премногу оштетени од пожарот имам информација дека  и не можеле да ги облечат.Свештеникот да биде во десетт часот присутен доколку се јават  некои недоразбирање кај родителите на починатите , тој да разговара околу тоа со нив. Го дадовме максимот се посветивме сите како тим . Некој ако има нешто да додаде. 
Сане Стојанов – Дали се знае за во колку часот  по селата ќе бидат погребите? Дали во с.Чифлик и с.Соколарци  погребите ќе се извршат истовремено.
Градоначакник: Прво во десет часот с.Чифлик и с.Соколарци , не смеат да ги отвараат ковчезите , во овој дел ако се инсистира да ги отвараат  тоа е налог на полицијата , јас не можам тоа да го воспоставам. 
Сане Стојанов: Само пет минути во дворовите.
Градоначалник: И на мене ми даваат насоки , не можам јас да кажам не, не може , тоа се нивни деца, тука не знаеш како ќе се соочеш во тој момент.
Претседател: Да имаше препораки. Вчера со некои лица од комуналното се поделивме и  е разговарано со семјствата и е кажано дека дома не смеат да се носат, од нивна страна беше прифатено тоа.
Сане Стојанов: Што може да се направи за овие луѓе финансиски колку може да се обезбеди , еве неколку општини имаат  веќе уплатенко на с-ка на Црвен крст, се задолжува Градоначалникот веднаш по оваа седница да ги уплати средствата кои ние како совет ќе ги одобриме.
Претседател: Ние како советници да отстапиме по еден паушал и дали да бидат на Фондот на солидарност на Црвен крст или на жиро сметка на родителите да се поделат или лично на рака да и се дадат. Вие Градоначалник кажете колку Вие може да одвоите?
Саше Донев , Слаџана Ангелова, Слве Донев: Да и ние сме сите за тоа, поддржуваме го тој предлог.
Претседател: Средствата кои Ние ќе ги издвоиме и плус од општината ако може да дадат уште толку  пример околу петтстотини евра да испадне на едно семјество.
Ивана Минова Богданова -  На конто за еднократна парична помош имаме буџет 170.000 а одобрен план 120.000 . Да не дојдеме до ситуација да се одобре а да не можеме да исплатиме. Додека не стигне допис за зголемување на приходи од ДДВ, нема да можеме да исплатиме поголема сума . Од тековни резерви имаме остаток од план на 82.000 денари.
Ние не можеме Вашите паушали да ги уплатиме на сметка на семејствата. Ќе Ви ги пуштиме на Вас, а Вие може да им ги донирате.
Доколку ги одобрите овие 80.000,00 денари, Нив ќе ги уплатиме на сметка на семејствата.
Сане Стојанов – Паушалите ако може  во четврток да се исплатат.
Ивана Минова Богданова- Со оглед на ситуацијата не сме способни да го изготвеме плаќањето а и не се знае дали ќе работат институциите. Од понеделник натаму , парите ќе бидат пуштени. 

Се премина на гласање по Предлогот.
Од присутни 9 членови на Советот во просторијата за време на гласањето Едногласно се донесе Одлука 80.000,00 денари од тековни резерви да се уплатат сразмерно на сметка на семејствата на жртвите.
Членовите на Советот, паушалот од месец јануари ќе го донираат на членовите на семејствата на починатите деца.
Претседател: Уште едно прашање пред да ја затвориме вонредната седница. Се јавија од учиилиштето , прашаа дали четврток и петок да бидат слободни денови, да не се одржува настава.
Градоначалник: Согласно со Закон како што е одредено, нека си свикат наставнички совет и нека се договорат. 
Со исрпување на дневниот ред заврши првата вонредна седница на Советот на општина Чешиново-Облешево.
Седницата завраши во 16:00 часот.




                                                                           Совет на општина Чешиново-Облешево
                                                                                                Претседател
                                                                                            Орце Митров с.р.



